Annemarie von Gabain

Annemarie von GABAIN (naskiĝinta la  en Morhange, mortinta la  en Berlino) estis germana turkologino kaj ĥinologino. Ŝi pioniris en la katalogado de aĵoj el Turfan.

 Vivo 
Estante filino de hugenotdevena generalo ŝi edukiĝis katolikisme. Frekventinte lernejojn en Majenco ŝi trapasis la abiturientan ekzamenon en Brunsvigo, en februaro 1920. Ŝi do iris Berlinon studonte matematikon, ĥinologion kaj turkologion.Mehmet Ölmez: "Annemarie von Gabain" - ĉe: Türk Dilleri Araştırmaları, 1993, p. 289-292 Doktoriĝo ŝia estis pri ĥinaj antikvaĵoj; la turkan lingvon ŝi studis i.a. ĉe Wilhelm Bang-Kaup. Inter 1935 kaj 1937 Gabain estis gastdocentino en Ankaro por fondi tie ĥinologian instituton.Ekkehard Ellinger: Deutsche Orientalistik zur Zeit des Nationalsozialismus 1933–1945, Deux-Mondes-Verlag, Edingen-Neckarhausen 2006, p. 480 De la somera semestro 1938 ĝis la vintra semestro 1944/45 ŝi prelegis ĉe la Berlina universitato.Ellinger (2006), p. 167 En novembro 1939 ŝi sopiris aniĝon al NSDAP kio plenumiĝis en la 1.12.1939, kun la partimembra numero 7.311.591.Bundesarchiv R 9361-IX KARTEI/10140367Ellinger (2006), p. 39 Ŝi helpis savi la polan islamologon Tadeusz Jan Kowalski deportitan dum la intelektulkampanjo de Krakovo. Komence de la 1940-aj jaroj ŝi, apud Gerhard von Mende kaj Olaf Hansen, konsilistisJen aliaj konsilistoj: Konrad Bittner, Karl Bouda, Dagobert Frey, Richard Meckelein, Günther Holtz, Albrecht Penck, Fritz Rörig, Wolfgang Seŭberlich, Bruno Kurt Schultz, Micheil Zereteli, Max Vasmer, Erhard Wetzel kaj Eugen Wieber. - Kp. Carsten Klingemann: "Die soziologische Volkstheorie von Max Hildebert Boehm und die nationalsozialistische Germanisierungspolitik" - ĉe: Rainer Mackensen (k.a.): Ursprünge, Arten und Folgen des Konstrukts 'Bevölkerung' vor, im und nach dem Dritten Reich, VS Verlag für Sozialwissenschaften, Wiesbaden 2009, p. 356. por la SS-ekspertizo Völker, Volksgruppen und Volksstämme auf dem ehemaligen Gebiet der Sowjetunion. Geschichte, Verbreitung, Rasse, Bekenntnis (pri popoloj vivantaj/vivintaj sur teritorioj sovetiaj). Celo de la tuto estis estonta setlada novigo. Dum la alproksimiĝo militfina, Gabain estris la literaturan sekcion de Arbeitsgemeinschaft Turkestan de DMG, kiun la SS-ano Reiner Olzscha fondis en 1944. Gabain estis scienca kunlaboranto ĉe la Prusa Akademio de Sciencoj: danke al militkaptitoj el Uzbekio eblis al ŝi elfari en 1945 gramatikon de la uzbeka lingvo.Ellinger (2006), p. 146-147

Inter 1946 kaj 1949 ŝi deĵoris ĉe la regionhistoria muzeo de Bad Reichenhall. De aŭtuno 1949 ĝis pensiiĝo en 1966 ŝi estis eksterorda profesoro pri turkologio ĉe la universitato de Hamburgo. En 1959 ŝi fariĝis koresponda membro de la  Akademio de Sciencoj de GDR, en 1990 orda. Tombo ŝia troviĝis sur la parka tombejo je Lichterfelde.

 Literaturo 
 Jens Peter Laut: '"Annemarie von Gabain (1901–1993)" - ĉe: Finnisch-Ugrische Forschungen, 52/1995, p. 367–374; uni-freiburg.de (PDF).
 Annette Vogt: "Eine seltene Karriere: Die Turkologin Annemarie von Gabain" - ĉe: Berlinische Monatsschrift (Luisenstädtischer Bildungsverein), 6/1999, p. 24-31 

 Eksteraj ligiloj 

ligiloj ĉe DDB
 Encyclopedia Iranica
 skribaĵoj de ŝi kataloge (Göttingen)
 Utz Maas: Verfolgung und Auswanderung deutschsprachiger Sprachforscher 1933-1945

 Notoj 

Kategorio:Islamologoj
Kategorio:Ĉinologoj
Kategorio:Germanaj profesoroj 
kategorio:Germanaj orientalistoj
Kategorio:Membroj de NSDAP
Kategorio:Virinoj
Kategorio:Naskiĝintoj en 1901
Kategorio:Mortintoj en 1993
Kategorio:Mortintoj en Berlino
kategorio:Alzacanoj